ક્રાઇમ બ્રાન્ચની વોચ દરમિયાન નંબર પ્લેટ વિનાનો ટેમ્પો જી.આઇ.ડી.સી. વિસ્તારમાં આવી ઉભો રહ્યો હતો અને ટેમ્પાના પાછળના બોડીના ભાગે ડ્રીપની નળીઓના વિંટા ભરેલ હોઇ પોલીસે કોર્ડન કરી ટેમ્પો ચાલકને તેમજ ત્રણેક શખ્સોને નીચે ઉતારી ડ્રીપ નળીઓના વિંટાની માલિકી અંગે અને દસ્તાવેજો કે આધારપુરાવા અંગે પૂછતાછ કરતા ઉપસ્થિત શખ્સો પાસે આવા કોઇ આધારપુરાવા ન હોઇ ગલ્લાતલ્લા કરી પોલીસને ઉડાઉ જવાબ આપતા પોલીસે કડકાઇથી પૂછતાછ કરી હતી. જે દરમિયાન માલ વેચવા આવેલ શખ્સોએ આ ડ્રીપની નળીઓના વિંટા વીસેક દિવસ અગાઉ ચારેય જણાએ ભેગા મળી હાજીપુરની સીમમાં આવેલ ખેતરમાંથી ચોરી કર્યાની કબૂલાત કરી હતી અને તેઓ આ માલ વેચવા માટે નીકળ્યા હોવાની ક્રાઇમ બ્રાન્ચની ટીમને જણાવતા ચારેયની અટકાયત કરી હતી. ક્રાઇમ બ્રાન્ચે ડ્રીપ ઇરીગેશન નળીઓના વિંટા અને ટેમ્પો મળી કુલ રૂા.૧૪.૭૦ લાખનો મુદા્માલ રીકવર કરી ચારેય શખ્સોને એ ડીવીઝન પોલીસ હવાલે સોંપ્યા હતા.